Všeobecne záväzné nariadenie

obce Lokca

o určení výšky dotácie na prevádzku a mzdy na  dieťa materskej školy a žiaka školských zariadení so sídlom na území obce Lokca

č. 1/2013

Obec Lokca v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 2  a ods. 12 písm. d) zákona č. 596/2003 Z. z  o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa uznieslo na tomto:

**všeobecne záväznom nariadení**

**§ 1**

**Predmet úpravy**

1) Všeobecne záväzné nariadenie obce určuje výšku a účel použitia dotácie na prevádzku a  mzdy na dieťa materskej školy a žiaka školských zariadení so sídlom na území obce Lokca, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky.

**§2**

# Príjemca dotácie

Príjemcom dotácie podľa tohto nariadenia je Základná škola s materskou školou Lokca, ktorej súčasťou je:

- materská škola

- školská jedáleň, výdajná školská jedáleň a školský klub detí (ďalej len školské zariadenia) v zriaďovateľskej pôsobnosti obce.

**§3**

 V**ýška a účel dotácie**

 1) Výška dotácie na príslušný kalendárny rokna prevádzku a mzdy na dieťa materskej školy a žiaka školských zariadení v zriaďovateľskej pôsobnosti obce je určená v prílohe č.1 všeobecne záväzného nariadenia.

 2) Počet detí materskej školy, školskej jedálne a výdajnej školskej jedálne rozhodným pre pridelenie dotácie na mzdy a prevádzku v príslušnom roku, je ich počet k 15. septembru predchádzajúceho kalendárneho roka, ktorý škola vykázala v štatistickom výkaze Škol (MŠVVŠ SR) 40-01. Počet detí školského klubu detí pri základnej škole rozhodným pre pridelenie dotácie na mzdy a prevádzku v príslušnom roku, je ich počet k 15. septembru predchádzajúceho kalendárneho roka. Riaditeľ ZŠ zriadenej obcou, ktorej súčasťou je ŠKD predloží zriaďovateľovi údaje o počte detí v ŠKD najneskôr do 20.9. predchádzajúceho kalendárneho roka.

 3) Prijímateľ dotácie podľa § 2 je oprávnený použiť dotáciu len na úhradu osobných a prevádzkových nákladov materskej školy a školských zariadení so sídlom na území obce a pri jej použití musí zabezpečiť hospodárnosť, efektívnosť a účinnosť jej použitia.

**§4**

# Termín a spôsob poskytovania dotácie

## Obec poskytne príjemcovi podľa § 3 dotáciu mesačne (*vo výške jednej dvanástiny z dotácie na príslušný kalendárny rok)* do 25.dňa príslušného mesiaca.

**§ 5**

**Zúčtovanie dotácie**

(1) Prijímateľ dotácie na mzdy a prevádzku, ktorému bola dotácia poskytnutá je povinný zúčtovať dotáciu s obcou Lokca štvrťročne; termíny a spôsob zúčtovania dotácie určuje poskytovateľ dotácie. V prípade, že dotácia nebude vyčerpaná do 31.12. príslušného kalendárneho roka, je prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roka.

 **§ 6**

**Záverečné ustanovenia**

1. Na ustanovenia súvisiace s určením výšky dotácie na prevádzku a mzdy na dieťa materskej školy a žiaka školských zariadení so sídlom na území obce Lokca, neupravené týmto všeobecne záväzným nariadením, sa vzťahujú príslušné právne predpisy .
2. Zrušuje sa Všeobecne záväzné nariadenie obce Lokca č. 6/2011 o určení výšky dotácie na prevádzku a mzdy na  dieťa materskej školy a žiaka školských zariadení so sídlom na území obce Lokca zo dňa 9.12.2011.
3. Toto VZN bolo schválené obecným zastupiteľstvom v Lokci dňa
4. Toto všeobecne záväzné nariadenie nadobúda účinnosť dňa 27.2.2013

 Ing. Miroslav Valčičák

 starosta obce

Vyvesené 11.2.2013

Zvesené: 26.2.2013

**Príloha č. 1**

Všeobecne záväzného nariadenia obce Lokca o určení výšky dotácie na prevádzku a mzdy na  dieťa materskej školy a žiaka školských zariadení so sídlom na území obce Lokca

č. 1//2013

**Dotácia na rok 2013 na prevádzku a mzdy na dieťa materskej školy a žiaka školských zariadení v zriaďovateľskej pôsobnosti obce**

|  |  |  |  |  |  |
| --- | --- | --- | --- | --- | --- |
| **Zariadenie** | **Počet detí** | **Normatív v € na rok a** **dieťa** | **Rozpočet** | **Normatív v € na mesiac** | **Dotácia v € na mesiac** |
| **Materská škola** | **70** | **1 150,0** | **80 500,0** | **95,8333** | **6708,33** |
| **Školský klub** | **25** |  **350,0** |  **8 750,0** | **29,1666** | **729,17** |
| **Školská jedáleň** | **359** |  **129,0** | **4 6311,0** |  **10,75** | **3 859,25** |
| **Výdajná školská jedáleň** | **70** |  **129,0** |  **9 030,0** |  **10,75** | **752,5** |
| **Spolu** |  |  | **144 591,0** |  |  **12 049,25** |

 **Ing. Miroslav Valčičák**

 **starosta obce**

**Vyvesené: 11.2.2013**

**Zvesené:**